จับตา TNL วิ่งคึก! หลัง BTS ทุ่ม 2.88 พันล้าน ซื้อหุ้นเพิ่มทุน-เทนเดอร์ 33.06 บ.
จับตา TNL วิ่งคึก! หลังบอร์ด BTS อนุมัติงบลงทุน 2,884.08 ล้านบาท ซื้อหุ้นเพิ่มทุน PP ของ TNL จำนวน 87.23 ล้านหุ้น คิดเป็นสัดส่วน 41.09% ในราคาหุ้นละ 33.06 บาท คาดเสร็จธ.ค.นี้ และต้องทำเทนเดอร์ฯอีก 37.83 ล้านหุ้น หรือ 17.82% มูลค่าอีก 1.25 พันล้านบาท ราคาหุ้น 33.06 บาท  แต่ BTS ยันถือหุ้นไม่เกิน 50% เล็งขายหุ้นที่เกินหลังทำเทนเดอร์ฯ เสร็จทันที
จับตา TNL วิ่งคึก! หลังบอร์ด BTS อนุมัติงบลงทุน 2,884.08 ล้านบาท ซื้อหุ้นเพิ่มทุน PP ของ TNL จำนวน 87.23 ล้านหุ้น คิดเป็นสัดส่วน 41.09% ในราคาหุ้นละ 33.06 บาท คาดเสร็จธ.ค.นี้ และต้องทำเทนเดอร์ฯอีก 37.83 ล้านหุ้น หรือ 17.82% มูลค่าอีก 1.25 พันล้านบาท ราคาหุ้น 33.06 บาท  แต่ BTS ยันถือหุ้นไม่เกิน 50% เล็งขายหุ้นที่เกินหลังทำเทนเดอร์ฯ เสร็จทันที
3 ต.ค. 2565

ผู้สื่อข่าวรายงานว่า วันนี้ 3 ต.ค. 65 จับตาราคาหุ้นบนกระดานของ บริษัท ธนูลักษณ์ จำกัด (มหาชน) หรือ TNL วิ่งรับหลังจากบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เปิดเผยว่า เมื่อวันที่ 30 ก.ย. 2565 ที่ประชุมคณะกรรมการบริษัท ครั้งที่ 8/2565 ได้มีมติอนุมัติเข้าซื้อหุ้นสามัญเพิ่มทุนของบริษัท ธนูลักษณ์ จำกัด (มหาชน) หรือ TNL ที่จะออกและเสนอขายต่อบุคคลในวงจำกัด (Private Placement : PP) จำนวน 87,237,766 หุ้น มูลค่าที่ตราไว้ 1 บาทต่อหุ้น หรือคิดเป็นสัดส่วน 41.09% ของจำนวนหุ้นที่จำหน่ายได้แล้วทั้งหมดของ TNL ภายหลังการเพิ่มทุน ในราคาจองซื้อ 33.06 บาทต่อหุ้น มูลค่ารวมทั้งสิ้น 2,884.08 ล้านบาท
บริษัทหรือบริษัทย่อยจะเข้าลงนามในสัญญาจองซื้อหุ้นสามัญเพิ่มทุนของ TNL ที่เป็นสัญญาแบบมีเงื่อนไขบังคับก่อน ซึ่งการจองซื้อหุ้นสามัญเพิ่มทุนดังกล่าวจะเกิดขึ้นเมื่อเงื่อนไขบังคับก่อนทั้งหมดตามที่ระบุในสัญญาจองซื้อหุ้นสำเร็จครบถ้วน หรือได้รับการผ่อนผันจากคู่สัญญาฝ่ายที่เกี่ยวข้อง คาดว่าการจองซื้อหุ้นสามัญเพิ่มทุนดังกล่าวจะเสร็จสมบูรณ์ภายในเดือน ธ.ค. 2565 จากที่ TNL กำหนดวันจองซื้อและชำระค่าหุ้นวันที่ 6-30 ธ.ค. 2565
ทั้งนี้ ภายหลังจองซื้อหุ้นเพิ่มทุนดังกล่าว BTS จะถือหุ้นของ TNL คิดเป็นสัดส่วน  41.09% ของจำนวนหุ้นทั้งหมด ทำให้ BTS มีหน้าที่ต้องทำคำเสนอซื้อหลักทรัพย์ทั้งหมดใน TNL (Mandatory Tender Offer) โดย BTS จะมีการเปิดเผยมาตรการป้องกันความขัดแย้งทางผลประโยชน์ระหว่างบริษัท และ TNL ตามที่หารือร่วมกันในคำเสนอซื้อหลักทรัพย์ต่อไป โดย BTS อาจจะต้องทำเทนเดอร์ฯ หุ้น TNL ส่วนที่เหลือจํานวน 37,837,234 หุ้น หรือ 17.82% ของจํานวนหุ้นที่จําหน่ายได้แล้วทั้งหมดของ TNL ภายหลังการเพิ่มทุน ในราคาเสนอซื้อหุ้นละ 33.06 บาท รวมเป็นจํานวนเงิน 1,250.89 ล้านบาท
โดยนอกจากหุ้นที่ถือโดยบริษัท สหพัฒนาอินเตอร์โฮลดิ้ง จํากัด (มหาชน) หรือ SPI เนื่องจาก BTS ไม่ประสงค์ลงทุนใน TNL ที่เป็นการได้มาซึ่งหุ้นเกิน 50% ของจำนวนหุ้นที่จำหน่ายได้แล้วทั้งหมด เนื่องจาก BTS และ SPI (ปัจจุบันเป็นผู้ถือหุ้นใหญ่ของ TNL ถือหุ้น 72.70%) มีวัตถุประสงค์ที่จะเป็นพันธมิตรร่วมทุนใน TNL หากถือเกิน 50% จะดำเนินจำหน่ายหลักทรัพย์ที่เกิน 50% ให้แก่ผู้ถือหุ้นที่ไม่เกี่ยวข้องกับบริษัททันทีภายหลังสิ้นสุดเวลาในการทำคำเสนอซื้อหลักทรัพย์
อนึ่งเมื่อวันที่ 30 ก.ย. 65 ราคาหุ้นปิดที่ระดับ 29.75 บาท บวกไป 1 บาท หรือขึ้นไป 3.48% ด้วยมูลค่าการซื้อขาย 9.32 แสนบาท อย่างไรก็ตามเมื่อ BTS เข้าซื้อหุ้นที่ราคา 33.06 บาท พร้อมประกาศทําเทนเดอร์ต่อที่ราคาหุ้น 33.06 บาท เชื่อว่าราคาหุ้นมีโอกาสปรับตัวขึ้นแรงได้ในวันนี้